
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Κομοτηνής (Ν. Ροδόπης) για τον καθορισμό χώρου 
ανέγερσης κτιρίων Περιφερειακών Υπηρεσιών του Υπουργείου 
Περιβάλλοντος, Χωροταξίας και Δημοσίων Έργων και της Γενι¬ 
κής Γραμματείας Δημοσίων Έργων και καθορισμός όρων και 


περιορισμών δόμησης αυτού. 1 

ΑΠΟΦΑΣΕΙΣ 

Έγκριση γενικού πολεοδομικού σχεδίου του οικισμού Τυχερού του 

δήμου Τυχερού (Ν. Έβρου). 2 

Χαρακτηρισμός οικοπέδου αποκλεισμένου πάνταχόθεν από τις 
οδούς ως οικοδομήσιμο, φερομένης ιδιοκτησίας Σωτηρίου Κρίκα 

στην Άρτα και στην οδό Κανάρη. 3 

Τροποποίηση της αριθ. X-4131/3.5.88 απόφασης Νομάρχη- 

Αχαΐας. 4 

Καθορισμός μεγίστου επιτρεπόμενου ύψους οικοδομών στον οικισμό 

Μανιάκων Ν. Καστοριάς. 5 

Καθορισμός μεγίστου επιτρεπόμενου ύψους οικοδομών στα τμή¬ 
ματα με εγκεκριμένο σχέδιο των οικισμών Κωσταραζίου και Νε- 

στορίου Ν. Καστοριάς. 6 

Τροποποίηση ρυμοτομικού σχεδίου οικισμού Σωτήρα Ν. Φλώρινας,- 

μεταξύ των οικοδ. τετραγώνων 7 και 8. 7 

Αναστολή χορήγησης οικοδομικών αδειών, για ένα (1) χρόνο, στα 
Ο.Τ. 52, 53, 54, 55, 56, 57, 58, 59 και 60 της περιοχής 63, 
μεταξύ των οδών Πειραιώς, Βουτάδων, Κωνσταντινουπόλεως, 

και Ιεράς Οδού. 8 

Αναστολή χορήγησης οικοδομικών αδειών, για έξι (6) μήνες, στο 
Ο.Τ. 62 της περιοχής 92 (Κάτω Πατήσια), μεταξύ των οδών Ια- 
κωβάτων, Φώτη Πολίτη και Λεωφ. Ιωνίας, του 5ου Διαμερί¬ 
σματος. 9 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός σχεδίου περιοχή του 
δήμου Κομοτηνής (Ν. Ροδόπης) για τον καθορισμό χώρου ανέγερ¬ 
σης κτιρίων Περιφερειακών Υπηρεσιών του Υπουργείου Περιβάλλο¬ 
ντος, Χωροταξίας και Δημοσίων Έργων και της Γενικής Γραμμα- 
τείας Δημοσίων Έργων και καθορισμός όρων και περιορισμών δό¬ 
μησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «Επέκταση των 


πολεοδομικών σχεδίων, οικιστική ανάπτυξη και σχετικές ρυθμίσεις» (Α' 
33), όπως αντικαταστάθηκε με την παρ. 13 του άρθρου 8 του Ν. 
1512/1985 «Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Ταμείου Νομικών» 

(Α' 4). ' . 

2. Τις διατάξεις των άρθρων 7,8 (παρ. 1) και 9 του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 13 (παρ. 1,2,3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδος «ΟΚΧΕ» και άλλες σχετικές δια¬ 
τάξεις» (Α’ 141) και με το άρθρο 1 (παρ. 3 και 4) του Ν. 1772/1988 
«Τροποποίηση του Ν. 1577/1985 «ΓΟΚ» και άλλες σχετικές διατά¬ 
ξεις» (Α’ 91). 

3. Τις διατάξεις του άρθρου 23 (παρ. 1) του Ν. 1558/1985 «Κυβέρ¬ 
νηση και Κυβερνητικά Όργανα» (Α’ 137). 

4. Την 501/1989 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

5. Την 90/1990 γνωμοδότηση του Συμβουλίου της Επικράτειας, 
με πρόταση του-Υπουργού Περιβάλλοντος,-Χωροταξίας και Δημοσίων 
Έργων, αποφασίζουμε: 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Κομοτηνής (Ν. Ροδόπης) για τον καθορισμό χώρου ανέγερ¬ 
σης κτιρίων περιφερειακών υπηρεσιών του Υπουργείου Περιβάλλοντος, 
Χωροταξίας και Δημοσίων Έργων και της Γ ενικής Γ ραμματείας Δημο¬ 
σίων Έργων με στοιχεία ΑΒΓ ΔΕΖΗΘΙΑ όπως φαίνεται στο σχε¬ 
τικό προτότυπο διάγραμμα σε κλίμακά 1:500 που έχει θεωρηθεί από 
τον Προϊστάμενο της Διεύθυνσης Τοπογραφικών Εφαρμογών με την 
30783/1990 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου καθορίζονται 
ως εξής: 

α) Μέγιστο ποσοστό κάλυψης: είκοσι πέντε τοις εκατό (25%). 

β) Συντελεστής δόμησης: πέντε δέκατα (0,5). 

γ) Μέγιστο επιτρεπόμενο ύψος των κτιρίων επτά και μισό (7,5) μέ¬ 
τρα. 

δ) Ελάχιστη απόσταση κτιρίων από τα όρια του γηπέδου πέντε (5) 
μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Μαΐου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡ/ΝΤΟΣ ΧΩΡ/ΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 43782/2460 (2) 

Έγκριση γενικού πολεοδομικού σχεδίου του οικισμού Τυχερού του δή¬ 
μου Τυχερού (Ν. Έβρου). 

Ο ΥΠΟΥΡΓΟΣ 

ΠΕΡ/ΝΤΟΣ ΧΩΡ/ΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέκταση των 
πολεοδομικών σχεδίων», οικιστική ανάπτυξη και σχετικές ρυθμίσεις» 

^ 2. Τις διατάξεις του εδαφ. ιδ της παρ. 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Τις διατάξεις της παραγρ. 1 του άρθρου 19 του Ν. 1849/1989 
«Επέκταση και συμπλήρωση των στεγαστικών προγραμμάτων του Ορ¬ 
γανισμού Εργατικής Κατοικίας και άλλες διατάξεις» (Α 113). 

4. Την υπ’ αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β' 142). 

5. Την υπ’ αριθ. 46855/2731/8.6.89 (Δ' 396) Κίνηση της διαδι¬ 
κασίας σύνταξης του Γενικού Πολεοδομικού Σχεδίου δ. Τυχερού (Ν. 
Έβρου). 

6. Τα υπ’ αριθ. 1-4547/26.10.88 και 1-4549/26.10.88 έγγραφα 
του Τμ/τος Πολεοδομίας και Πολεοδομικών Εφαρμογών Νομαρχίας 
Έβρου προς τους αρμόδιους φορείς. 

7. Την υπ’ αριθ. 69/8.11.88 γνωμοδότηση του δημοτικού συμβου¬ 
λίου Τυχερού. 

8. Το υπ’ αριθ. Ζ/10546/8.11.88 έγγραφο της Δ/νσης Γεωργίας 
Έβρου. 

9. Το υπ’ αριθ. 4096/24.11.88 έγγραφο της Δ/νσης Δασών Εβρου 
του Δασαρχείου Σουφλίου. 

10. Το υπ’ αριθ. 1436/ΔΒΕ/Φ51/178/6.2.89 έγγραφο της Δ/ 
νσης Βιομηχανίας Νομαρχίας Έβρου. 

11. Το υπ’ αριθ. Η-3748, Η-3749/4.11.88 έγγραφο της Δ/νσης 
Τεχνικών Υπηρεσιών Νομαρχίας Έβρου. 

12. Το γεγονός ότι οι υπόλοιποι φορείς δεν απήντησαν. 

13. Την υπ’ αριθ. 2/17/16.2.89 γνωμοδότηση του ΣΧΟΠ Ν. 

Έβρου. , . . 

14. Το υπ’ αριθ. 95/13.6.89 υπηρεσιακό σημείωμα της Δ/νσης 
Πολεοδομικού Σχεδιασμού, αποφασίζουμε: 

1. Εγκρίνουμε το γενικό πολεοδομικό σχέδιο του οικισμού Τυχερού 
του δήμου Τυχερού (Ν. Έβρου) όπως τα όριά του προσδιορίζονται με 
κόκκινη γραμμή στον χάρτη Π-1-5 σε κλίμακα 1:5.000. Κυρίως το ως 
άνω σχέδιο περιλαμβάνει. 

Α. Την πολεοδομική οργάνωση του δήμου Τυχερού για προγραμμα¬ 
τικό πληθυσμιακό μέγεθος 5.000 κατοίκων (πληθυσμός επόμενης πε¬ 
νταετίας) με: 

α) Τη επέκταση του σχεδίου σε εκτάσεις πυκνοδομημένες και αραιο- 
δομημένες με την δημιουργία δύο (2) πολεοδομικών ενοτήτων I και II 
με μέση πυκνότητα και μέσο συντελεστή δόμησης όπως φαίνονται στο 
χάρτη Π-1-5 σε κλίμακα 1:5.000 ως εξής: 


Πολεοδομική ενότητα Μέσος Σ.Δ. 
Π.Ε. I .0,81 

Π.Ε. II 0,81 


Μ. Πυκνότητα 
111 
111 


β) Τον προσδιορισμό των χρήσεων γης του οικισμού όπως φαίνονται 
στον χάρτη Π-1-3 σε κλίμακα 1:5.000 και ειδικότερα. 

-Τον Καθορισμό χρήσεων γενικής κατοικίας σε όλο τον οικισμό, 
όπως προσδιορίζεται στο άρθρο 3 του από 23.2.87 Π. Δ/τος (Δ 166). ^ 

- Τη δημιουργία ενός νηπιαγωγείου, ενός νέου Παιδικού Σταθμού 
και ενός ΚΑΠΗ. 

- Τη βελτίωση - επέκταση του Γυμνασίου ώστε να καλύπτει τις ανά¬ 
γκες του Λυκείου. . 

- Τη δημιουργία ενισχυμένου Περιφερειακού Ιατρείου και χωροθε- 

τησή του στη πολεοδομική ενότητα I. 

- Τη μεταφορά του Κτηνιατρείου εκτός του ορίου ΓΠΣ σε επαφή με 

τον οικισμό. 

- Τη χωροθέτηση κτιρίων διοίκησης διάσπαρτα μέσα στο κέντρο του 

οικισμού. ' , 

- Την επέκταση της Δημ. Βιβλιοθήκης και τη δημιουργία Κέντρου 

Νεότητας. 

- Τη δημιουργία υπαιθρίων χώρων συγκεντρώσεων. 


- Τη δημιουργία ζώνης πρασίνου, ελ. χώρων αναψυχής γύρω μπό τη 
λίμνη όπου θα περιλαμβάνονται πάρκο παιδότοπος, αθλοπαιδειές, ανα- 
ψυκτήριο κ.λπ. 

- Τη δημιουργία κοινοχρήστων - ελ, χώρων μέσα στον οικισμό κυ¬ 
ρίως στην περιοχή επέκτασης. 

- Τη δημιουργία 6 νέων παιδικών χαρών. 

- Την επέκταση του Αθλητικού Κέντρου σε συνολική έκταση 25 στρ. 

- Την χωροθέτηση των εγκαταστάσεων βιοτεχνίας, Κτηνοτροφίας 
και χονδρεμπορίου εκτός του οικισμού. 

- Τη χωροθέτηση κατοικιών στεγαστικών προγραμμάτων σε δημοτι¬ 
κές περιοχές (ΣΟΑ, ΟΕΚ, κ.λπ). 

γ) Τη γενική εκτίμηση της χωριτικότητας των πολεοδομικών ενοτή¬ 
των σε κατοίκους και των αναγκών σε γη για κοινωνική υποδομή όπως 
αναφέρονται στους πίνακες Α11.6 και Α11.2.1α. 

Β. Την πρόταση λήψης μέτρων για την προστασία του περιβάλλοντος 
εκτός ορίων ΓΠΣ όπως φαίνεται στο χάρτη Π-14 σε κλίμακα 1:25.000 
και ειδικότερα: 

- Την δημιουργία ζώνης πρασίνου για τη «μόνωση» του ΒΙΠΑ και 

της σιδηροδρομικής γραμμής. _ . 

- Την απομάκρυνση των κτηνοτροφικών μονάδων που εφάπτονται ή 
είναι εντός οικισμού και τη μετεγκατάστασή τους σε ειδική ζώνη. 

- Την διευθέτηση - εξυγίανση του ρέματος που καταλήγει στη λίμνη. 

- Την άμεση κατάργηση του υπάρχοντος σκουπιδότοπου και τη δη- 
μιουργία νέου με οωοτή διαθεοη των <χ 7 Γθρριμ<χτ(ον μιχχρυα του οικι¬ 
σμού. 

- Την προστασία της γεωργικής γης υψηλής παραγωγικότητας 
(απαγόρευση κατάτμησης ή αλλαγής χρήσης)· 

Τις προτάσεις για τα απαραίτητα έργα και μελέτες δικτύων υποδο¬ 
μής όπως φαίνονται στους χάρτες Π-1.5, Π-11.2 σε κλίμακα 1:5000 
και Π-11.1 σε κλίμακα 1:25.000. 

Οδικό δίκτυο 

- Τον χαρακτηρισμό σαν αρτηρία του Κεντρικού δρόμου με τις 2 δια¬ 
κλαδώσεις Φυλακτό και προς Θυμαριά. 

- Τη δημιουργία «κυκλικών» ή «ακτινωτών» συλλεκτήριων δρόμων 
για τη σωστή σύνδεση των γειτονιών μεταξύ τους και με το κέντρο. 

- Τη δημιουργία χώρων στάθμευσης κύρια στο κέντρο και οργανω¬ 
μένου χώρου (Σταθμός) για τα υπεραστικά λεωφορεία του ΚΤΕΛ. 

Δίκτυο ύδρευσης 

- Αντικατάσταση των σωλήνων του δικτύου ύδρευσης με νέους πλα¬ 
στικούς. . 

- Τοποθέτηση υδρομέτρων σε όλους τους καταναλωτές και βανων 

απομόνωσης του δικτύου. 

- Επέκταση του δικτύου στις περιοχές επέκτασης, ΒΙΠΑ και στρατο¬ 
πέδου. 

Δίκτυο αποχέτευσης 

Διευθέτηση των χειμμάρων όμβριων που διασχίζουν τον οικισμό. 

- Κατασκευή χωριστών δικτύων αποχέτευσης όμβριων και ακαθάρ¬ 
των μαζί με επεξεργασία λυμάτων. 

Δίκτυο τηλεπικοινωνιών 

- Επέκταση των δικτύων ΟΤΕ και ΔΕΗ κύρια στις περιοχές επέκτα¬ 
σης, ΒΙΠΑ. 

Δ. Τις προτάσεις για την αντιμετώπιση των θεομηνιών (ασφάλεια - 
προστασία). 

- Δημιουργία σημείων υδροληψίας 5-8 τουλάχιστον ώστε να καλύ¬ 
πτεται ο οικισμός σε περίπτωση σημειακών πυρκαγιών. 

- Χρήση των σχολικών κτιρίων του Πνευματικού Κέντρου (Κέντρου 
Νεότητας), του Περιφερειακού Ιατρείου και όλων των ελεύθερων κοινό¬ 
χρηστων χώρων σε περίπτωση σεισμού. 

Ε. Τα απαραίτητα έργα που απαιτούνται για την ολοκλήρωση της 
εφαρμογής του ΓΠΣ Τυχερού όπως φαίνονται στους πίνακες Π4.1.1, 
Π4.1.2 και Π4.1.3. 

1. Συνοπτικά αντίτυπα των παραπάνω πέντε (5) χάρτων και τεσσά¬ 
ρων (4) πινάκων θεωρημένα από τον Προϊστάμενο της Δ/νσης Τοπο¬ 
γραφικών Εφαρμογών με την υπ’ αριθ. 43782/1990 πράξη του θα εί¬ 
ναι αναρτημένα για 20 ημέρες τουλάχιστον από τη δημοσίευση της 
απόφασης αυτής στην Εφημερίδα της Κυβερνήσεως στο Τμήμα Αρ¬ 
χείου Σχεδίου της Δ/νσης Τοπογραφικών Εφαρμογών του Υπουργείου 
Περιβάλλοντος Χωροταξίας και Δημοσίων Έργων, Πουλίου Αμαλιά- 
δος 17 για να λάβουν γνώση οι ενδιαφερόμενοί. 

2. Εντός της περιοχής του γενικού πολεοδομικού σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ αυτό, οικοδο- 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


μιχές άδειες που έχουν εχδοθεϊ με τις προγενέστερα ισχύουσες διατάξεις 
ή έχει υποβληθεί ο πλήρης φάκελλος με τα απαραίτητα για την έκδοση 
της οικοδομικής άδειας στοιχεία μέχρι την ημερομηνία δημοσίευσης της 
παρούσας εκτελοΰνται όπως εχδόθηκαν ή εκδίδονται βάσει των υπο- 
βληθέντων στοιχείων. 


3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 1 

Αθήνα, 18 Μαΐου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 



ΗΙΚΛΚΛϋ Λ-11.2.1α : ΛΝΛΓΚΚΕ ευ Γ1Ι (ΙΙϋ) ΓΙΛ ΚΟΙΝ12Ν1Κ1Ι ΥΙΙΟΛΟΜΙ1 υΐΜί:.*ιυ> 

(Συιιηληον'.τ.ται μόνο για οιχιομούο επαρχιακού εηιπέΓ:ου χαι χίτω) , _ .- 

Προγραμματικό Εταόιρότμπο Εύνολο 'ΛΓ'ιόικΥή Αναγκαία 'ΛριόμόΕ 

μίγοίος»· γΟό Υ0£ ° ΥΜ ν£α ΥΠ μονόόων 



ΓΠ1Γ Γ Γ - Π / )«ηι· '■ *■· · Α — Γ * £ 1π Α— 11 1 1 Λ —11.3.2. Ιιιι I Λ — 3. 3. 

Αριθ. οικ. 1709 (3) 

Χαρακτηρισμός οικοπέδου αποκλεισμένου παυταχόθεν από τις οδούς 
ως οικοδομήσιμο, φερομένης ιδιοκτησίας Σωτηρίου Κρίκα στην 
Άρτα και στην οδό Κανάρη. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1) Τις διατάξεις του από 17.7.1923 Ν. Δ/τος «περί σχεδίων πόλεων 
κ.λπ.». 

2) Το Ν.Δ. 690/48 «περί συμπληρώσεως των πολεοδομικών διατά¬ 
ξεων». 

3) Το Ν. 1337/83/4.3.83 (ΦΕΚ 36Δ') «περί επεκτάσεως του πο- 
λεοδομικού σχεδίου, οικιστική ανάπτυξη κ.λπ.». 

4) Το Ν. 1577/85 «περί ΓΟΚ». 

5) Τα από 25.8.73 και 23.1.85 Δ/τα εγκρίσεως κ.λπ. του ρυμοτο¬ 
μικού σχεδίου πόλεως Άρτας. 

6) Το Ν. 3200/55 καθώς και το Ν. Δ/γμα 532/70 «περί Διοικητι¬ 
κής αποκεντρώσεως». 

7) Την από 20.2.1990 αίτηση του Σωτηρίου Κρίκα. 

8) Το από Φλεβάρη του 1990 τοπ/κό διάγραμμα του Πολιτικού μη¬ 
χανικού Δημητρίου Πολύζου. 

9) Την αριθ. οικ. 1465/20.4.90 εισήγηση τΟυ ΤΠ - ΠΕ Άρτας 
προς το Συμβούλιο ΧΟΠ. 

10) Την αριθ. 3/2.5.90 (θέμα Ιον) γνωμοδότηση του Συμβουλίου 
ΧΟΠ. 

Το γεγονός ότι το οικόπεδο του παραπάνω αναφερομένου είναι 
156,60 τετρ. μέτρα αντί των 150,00 τετρ. μέτρων που απαιτούνται 
κατά παρέκκλιση στην περιοχή αυτή. 

Επίσης δε μπορεί να προσκυρωθεί ούτε να αποκτήσει πρόσωπο σε 
εγκεκριμένη οδό γιατί μπροστά από αυτό υπάρχουν ιδιοκτησίες επί των 
οποίων υπάρχουν κτίσματα μονίμου μορφής, αποφασίζουμε: 

Χαρακτηρίζουμε ως οικοδομήσιμο το πανταχόθεν αποκλεισμένο (τυ¬ 
φλό) από τις οδούς του ρυμοτομικού σχεδίου πόλεως Άρτας, οικόπεδο 
φερομένης ιδιοκτησίας Σωτηρίου Κρίκα στην Άρτα και στην οδό Κα¬ 
νάρη όπως φαίνεται στο παραπάνω τοπογραφικό διάγραμμα που συνο¬ 
δεύει την παρούσα απόφαση με τους όρους δόμησης, ήτοι: 
α) Πρόσωπο εμβαδόν όπως είναι, 
β) Μέγιστη κάλυψη 70%. 
γ) Μέγιστο ύψος 9,50 μέτρα, 
δ) Συντελεστής δόμησης 1,20. 
ε) Σύστημα δόμησης Ν. 1577/85 (ΓΟΚ). 

Σε περίπτωση που θα ζητηθεί να εφαρμοσθεί ο οικογενειακός συντε¬ 
λεστής εφόσον θα πληρούνται οι προϋποθέσεις θα έχει ισχύ το άρθρο 41 
του Ν. 1337/83 (σχετ. η αριθ. οικ. 71088/13538/14.10.85 εγκ. 
101 του ΤΠΕΧΩΔΕ). 

Η παρούσα να κοινοποιηθεί στους ενδιαφερομένους και να δημοσιευ- 
θεί στην Εφημερίδα της Κυβερνήσεως (το παραπάνω διάγραμμα θα 
αναρτηθεί στο γραφείο 9 του ΤΠ - ΠΕ επί δεκαπενθήμερο από τη δημο¬ 
σίευση της παρούσας στο ΦΕΚ. 

Άρτα, 8 Μαΐου 1990 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 
-♦- 

Αριθ. X 4333 (4) 

Τροποποίηση της αριθ. X 4131 /3.5.88 απόφασης Νομάρχη Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το από 24.4.85 (ΦΕΚ 181 Δ'/3.5.85) «περί τρόπου καθορισμού 
ορίων οικισμών της χώρας μέχρι 2.000 κατοίκους κατηγορίας αυτών 
καθορισμού όρων και περιορισμών δόμησής τους. 

2. Το από 14.2.87 Π.Δ. (ΦΕΚ 133 Δ/23.2.87) που αφορά τροπο¬ 
ποίηση του από 24.4.85 «τρόπος καθορισμού ορίων οικισμών της χώ¬ 
ρας μέχρι 2.000 κατοίκους κατηγορίες αυτών και καθορισμός όρων και 
περιορισμών δόμησής τους (ΦΕΚ 181 Δ) και από 20.8.85 η Πολεοδό¬ 
μηση και επέκταση οικισμών της χώρας μέχρι 2000 κατοίκους και τρο¬ 
ποποίησή του από 24.4.85 Π. Δ/τος ΦΕΚ 414 Δ’. 

3. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

4. Τη μελέτη σχεδιασμού ανοιχτών πόλεων που εκπονήθηκε από 
ομάδα μελετητών που έκανε προτάσεις για την οριοθέτηση κατηγοριο¬ 


ποίηση κ.λπ. των οικισμών του Ν. Αχαΐας σύμφωνα με τις προδιαγρα¬ 
φές του ΤΠΕΧΩΔΕ. 

5. Τη με αριθ. 10/4.2.90 απόφαση Κοινοτικού Συμβουλίου Κοιν. 
Καγκαδίου. 

6. Το με αριθ. Π8/4.5.90 πρακτικό του ΣΧΟΠ. 

7. Τη με αριθ. X 4131/3.5.88 απόφαση Νομάρχη, αποφασί¬ 
ζουμε: 

Την τροποποίησή της με αριθ. X 4131/3.5.88 απόφαση Νομάρχη 
ως προς τα όρια στα σημεία όπως φαίνονται στο συνημμένο διάγραμμα 
του οικισμού σε κλ. 1:5000. 

Το σχεδιάγραμμα θα αναρτηθεί στο Τ.Π. και Π.Ε. Πάτρας για 15 
ημέρες μετά τη δημοσίευσή της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 23 Μαΐου 1990 

Ο Νομάρχης 

ΝΙΚ. ΤΑΓΑΡΗΣ 

Αριθ. ΚΟ/990 (5) 

Καθορισμός μεγίστου επιτρεπόμενου ύψους οικοδομών στον οικισμό 
Μανιάκων Ν. Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Το Ν. 1577/85 (ΓΟΚ). 

2. Το Π. Δ/γμα 183 (ΦΕΚ 70Α'/5.6.86) Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες». 

3. Την από 11.4.1975 ΦΕΚ 73 Δ' απόφαση Νομάρχη Καστοριάς 
«περί εγκρίσεως επεκτάσεως ρυμοτομικού σχεδίου συνοικισμού Μανιά¬ 
κων». 

4. Την από 13.11.1972 ΦΕΚ 306 Δ' απόφαση Νομάρχη Καστο¬ 
ριάς «περί εγκρίσεως του ρυμοτομικού σχεδίου οικισμού Νέας Ζούζου- 
λης εις θέσιν Μανιάκοι». 

5. Την 51/1989 γνωμοδότηση του κοινοτικού Συμβουλίου Μανιά¬ 
κων. 

6. Τη γνωμοδότηση 1 της 4/89 συνεδρίασης Σ.Χ.Ο.Π., Ν. Καστο¬ 
ριάς, αποφασίζουμε: 

Καθορίζουμε μέγιστο επιτρεπόμενο ύψος οικοδομής στον οικισμό 
Μανιάκων 11 μ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καστοριά, 23 Μαΐου 1990 
Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 

-♦- 

Αριθ. ΚΟ/989 (6) 

Καθορισμός μεγίστου επιτρεπόμενου ύψους οικοδομών στα τμήματα με 

εγκεκριμένο σχέδιο των οικισμών Κωσταραζίου και Νεστορίου Ν. 

Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Το Ν. 1577/85 (ΓΟΚ). 

2. Το Π. Δ/γμα 183 (ΦΕΚ 70α/5.6.86) Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες». 

3. Την από 4.9.1979 ΦΕΚ 462 Δ' απόφαση Νομάρχη Καστοριάς 
«περί τροποποιήσεως των όρων δόμησης Νεστορίου». 

4. Το από 30.7.1950 ΒΔ ΦΕΚ 178/17.8.1950 περί όρων δόμη¬ 
σης Κωσταραζίου. 

5. Την 37/1990 γνωμοδότηση του κοινοτικού Συμβουλίου Νεστο¬ 
ρίου. 

6. Τη γνωμοδότηση 1 της 4/89 συνεδρίασης Σ.Χ.Ο.Π., Ν. Καστο¬ 
ριάς, αποφασίζουμε: 

Καθορίζουμε μέγιστο επιτρεπόμενο ύψος οικοδομών στα τμήματα με 
εγκεκριμένο σχέδιο των οικισμών Κωσταραζίου και Νεστορίου 8,5 μ. 

Επιβάλλεται στέγη μέχρι ύψους 2 μ. Η ελάχιστη απόσταση των κτι¬ 
ρίων από τα πίσω και πλάγια όρια ορίζεται σε 2,5 μ. εντός της οποίας 
επιτρέπονται εξώστες 0,4 μ. Δεν ισχύουν οι διατάξεις του άρθρου 16 του 
Ν. 1577/85. Απαγορεύεται η κατασκευή «πυλωτής». 

Η απόφαση αυτή να δημοσιευθεί στην Εφημερίδα της Κυβερνήσεως. 
Καστοριά, 23 Μαΐου 1990 


Αριθ. 1671 


Ο Νομάρχης 

ΞΕΝΟΦΩΝ ΣΤΕΡΓΙΑΔΗΣ 


(7) 


Τροποποίηση ρυμοτομικού σχεδίου οικισμού Σωτήρα Ν. Φλώρινας, με¬ 
ταξύ των οικοδ. τετραγώνων 7 και 8, 


Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Την από το 1968 Διανομή του οικισμού Σωτήρα, του Υπουργείου 
Γ εωργίας. 

5. Τις διατάξεις του Π. Δ/τος 443/1983 «περί μεταβιβάσεως αρμο¬ 
διοτήτων στους Νομάρχες». 

6. Την υπ’ αριθ. 122/89 απόφαση του Δημοτικού Σχολείου Αμυ¬ 
νταίου». 

7. Την από 6.4.90 γνωμοδότηση του Συμβουλίου ΧΟΠ Ν. Φλώρι¬ 
νας (πρακτικό 4ο, πράξη 22η), αποφασίζουμε: 

Εγκρίνουμε την τροποποίηση του ρυμοτομικού σχεδίου οικισμού Σω¬ 
τήρα, Ν. Φλώρινας μεταξύ των Ο.Τ. 7 και 8, έτσι όπως αυτό φαίνεται 
στο θεωρημένο τοπογραφικό που συνοδεύει την παρούσα, χωρίς τροπο¬ 
ποίηση των όρων δόμησης. 

Η ισχύς της παρούσας αρχίζει από τη δημοσίευση στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 5 Μαΐου 1990 
Ο Νομάρχης 

ΠΑΝ. ΠΑΠΑΔΟΠΟΥΛΟΣ 

-♦- 

Αριθ. 419 (8) 

Αναστολή χορήγησης οικοδομικών αδειών, για ένα (1) χρόνο, στα Ο.Τ. 

52, 53, 54, 55, 56, 57, 58, 59 και 60 της περιοχής 63, μεταξύ 

των οδών Πειραιώς, Βουτάδων, Κωνσταντινουπόλεως, και Ιεράς 

Οδού. 


ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 9η της 7ης Μαΐου 1990) 

Αφού έλαβε υπόψη: 

1. Τις διατάξεις των άρθρων 8 και 85Α, του από 17.7.23 Ν. Δ/τος, 


όπως συμπληρώθηκε με το άρθρο 1 του Ν. 551/77 (ΦΕΚ 68Α'). 

2. Το από 29.12.1986 Π.Δ. (Φ.Ε.Κ. 16/21.1.87, τεύχος Δ') και 
ειδικότερα το άρθρο 1 παρ. 1 σχετικά με την αρμοδιότητα επιβολής από 
το Δημοτικό Συμβούλιο του Δήμου Αθηναίων αναστολής εκδόσεως οι¬ 
κοδομικών αδειών. 

3. Το με αριθ. πρωτ. 37627/64/764/90 Δημαρχιακό έγγραφο. 

4. Ολόκληρο το σχετικό φάκελο και μετά τη συζήτηση που έγινε, 
αποφασίζει: 

Εγκρίνει την αναστολή χορήγησης οικοδομικών αδειών, για ένα (1) 
χρόνο, στα Ο.Τ. 52, 53, 54, 55, 56, 57, 58. 59 και 60 της περιοχής 
63, μεταξύ των οδών Πειραιώς, Βουτάδων, Κωνσταντινουπόλεως, και 
Ιεράς Οδού, προκειμένου να μη μεταβληθεί η σημερινή πολοεδομική 
κατάσταση έως ότου εκδοθεί το σχετικό δ/γμα. 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Η Πρόεδρος 
ΕΛΛΗ ΕΥΑΓΓΕΛΙΔΟΥ 

- 4 - 

Αριθ. 418 (9) 

Αναστολή χορήγησης οικοδομικών αδειών, για έξι (6) μήνες, στο Ο.Τ. 

62 της περιοχής 92 (Κάτω Πατήσια), μεταξύ των οδών Ιακωβά- 

των, Φώτη Πολίτη και Λεωφ. Ιωνίας, του 5ου Διαμερίσματος. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 9η της 7ης Μαΐου 1990) 

Αφού έλαβε υπόψη: 

1. Τις διατάξεις των άρθρων 8 και 85Α, του από 17.7.23 Ν. Δ/τος, 
όπως συμπληρώθηκε με το άρθρο 1 του Ν. 551/77 (ΦΕΚ 68Α’). 

2. Το από 29.12.1986 Π.Δ. (Φ.Ε.Κ. 16/21.1.87, τεύχος Δ’) και 
ειδικότερα το άρθρο 1 παρ. 1 σχετικά με την αρμοδιότητα επιβολής από 
το Δημοτικό Συμβούλιο του Δήμου Αθηναίων αναστολής εκδόσεως οι¬ 
κοδομικών αδειών. 

3. Το με αριθ. πρωτ. 37628/64/763/90 Δημαρχιακό έγγραφο. 

4. Ολόκληρο το σχετικό φάκελο και μετά τη συζήτηση που έγινε, 
αποφασίζει: 

Εγκρίνει την αναστολή χορήγησης οικοδομικών αδειών, για έξι (6) 
μήνες, στο Ο.Τ. 62 της περιοχής 92 (Κάτω Πατήσια), μεταξύ των 
οδών Ιακωβάτων, Φώτη Πολίτη και Λεωφ. Ιωνίας, του 5ου Διαμερί¬ 
σματος, προκειμένου να μη μεταβληθεί η σημερινή πολοεδομική κατά¬ 
σταση έως ότου ολοκληρωθεί η μελέτη θεσμοθέτησης χώρου σχολείου 
σε τμήμα του Ο.Τ. 

Η ισχύς αυτής της απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Η Πρόεδρος 
ΕΛΛΗ ΕΥΑΓΓΕΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


